Josip Friščić - Wikipedija

# Josip Friščić

### Izvor: Wikipedija

Josip Friščić (Podravska Subotica, 15. kolovoza 1949. - ), hrvatski političar, predsjednik HSS-a

Župan Koprivničko-križevačke županije od 2001.. Godine 2003. izabran za zastupnika u Hrvatski sabor, zadržavši položaj župana prepustio je svoj mandat. Stanuje u selu Koprivnički Ivanec u kojem je godinama rada bitno unaprijedio društveni život. Godine 1971. zapošljava se u Zajednici za financiranje osnovnog školstva, a 1989. godine izabran je za tajnika SIZ-a odgoja i osnovnog obrazovanja općine Koprivnica. Rješenjem župana Koprivničko-križevačke županije od 29. lipnja 1993. godine imenovan za vršitelja dužnosti sekretara Sekretarijata za gospodarstvo u Koprivnici, a u siječnju 1994. godine postavljen je na položaj vršitelja dužnosti pročelnika Ureda za gospodarstvo Koprivničko-križevačke županije.

Početkom agresije na Republiku Hrvatsku, te pojave ratne opasnosti imenovan je u Krizni štab općine Koprivnica, te obavlja poslove u vezi funkcioniranja društvenih djelatnosti i poslove organizacije prihvata i zbrinjavanja prognanika i izbjeglica. Odlukom Ureda Vlade Republike Hrvatske imenovan je za predsjednika Odbora za prikupljanje i distribuciju humanitarne pomoći. Nakon donošenja Zakona o lokalnoj samoupravi i upravni te nakon ustroja Grada Koprivnica kao jedinice lokalne samouprave, imenovan je za pročelnika Upravnog odjela za financije i gospodarstvo Grada Koprivnice. U dva mandata odlukom Županijske skupštine Koprivničko-križevačka županija izabran je za člana Županijskog poglavarstva.

U više razdoblja član je stručnih timova za izradu programa razvoja općine Koprivnica i Koprivničko-križevačke županije. Poseban doprinos daje kao nositelj programa razvoja poduzetničkih zona za obrt, malo i srednje poduzetništvo te njihovog povezivanja s velikim gospodarskim subjektima. Dugi niz godina obnaša veći broj funkcija u društvenim, športskim i humanitarnim organizacijama. Nakon izbora 2001. godine izabran je za župana Koprivničko-križevačke županije. U radnim aktivnostima posebno se zalaže za unapređivanje materijalnog stanja djelatnosti društvene brige o djeci predškolske dobi i osnovnog školstva. Rukovodio je poslovima izgradnje niza objekata u tim djelatnostima uz punu suradnju i pomoć gospodarstvenika na koprivničkom području. Od 1992. godine član je HSS-a. Osnivač je velikog broja ogranaka i općinskih organizacija. Dana 17. prosinca 2005. izabran za predsjednika HSS-a.

Dobavljeno iz "http://hr.wikipedia.org../../../j/o/s/Josip_Fri%C5%A1%C4%8Di%C4%87_c9a9.html"

Kategorije: Suvremeni hrvatski političari | Koprivnica

##### Views

- Članak
- Razgovor
- Trenutna inačica

##### Traži